Z m l u v a o spolupráci a praktickej výučbe

(uzatvorená v zmysle § 37 zákona o vysokých školách č. 131/2002 Z. Z.)

medzi

Vysokou školou: Paneurópska vysoká škola v Bratislave

Fakulta psychológie

so sídlom: Tomášikova 20, 821 02 Bratislava

v zastúpení: doc. PhDr. Evou Naništovou, CSc., dekankou fakulty

a

Pracoviskom / zariadením:

so sídlom:

v zastúpení:

I.

Predmet zmluvy

1. Predmetom zmluvy je zabezpečenie a vykonávanie psychologickej praxe a psychologických aktivít študentov Fakulty psychológie Paneurópskej vysokej školy v Bratislave (ďalej len „fakulta“) na pracoviskách aktívnych na trhu práce (ďalej len „zariadenie“).
2. Psychologická prax je zameraná na nadobúdanie odborných zručností v prevencii, diagnostike, poradenstve, intervencii, výskume, vzdelávaní a rozvoji, poprípade iných zručností spojených s vykonávaním praktickej odbornej činnosti, ako súčasť optimálnej profesijnej prípravy študentov Fakulty psychológie (ďalej len „fakulta“).

II.

Podmienky a organizačné zabezpečenie

1. Fakulta pred nástupom študentov na prax predloží zariadeniu Plán psychologickej praxe, vymedzujúci časový harmonogram, obsah a zameranie psychologickej praxe a psychologických aktivít študentov, ktoré v prípade potreby prerokuje zástupca príslušného ústavu fakulty s riaditeľom zariadenia, resp. ním poverenou osobou.
2. Zariadenie podpisom Plánu psychologickej praxe potvrdí realizáciu odbornej praxe študentov v zariadení.

III.

Povinnosti zmluvných strán

1. Zariadenie sa zaväzuje:
2. zabezpečiť a umožniť vykonávanie psychologickej praxe a psychologických aktivít študentov - realizovať prednášky, prezentácie, besedy, workshopy, diskusie, preventívne a intervenčné programy, individuálne a skupinové pohovory a rozhovory, poradenstvo, koučing, diagnostiku, assessment centrá a to bez nároku na odmenu;
3. poveriť zodpovedného zamestnanca zariadenia dohľadom nad realizáciou psychologickej praxe a psychologických aktivít študentov;
4. oboznámiť študentov fakulty v deň nástupu na prax s predpismi o bezpečnosti a ochrane zdravia pri práci, ak bude prax vykonávaná v priestoroch zariadenia;
5. oboznámiť študentov fakulty s problematikou pracoviska (v súlade s obsahom a zameraním odbornej praxe), na ktorom sa psychologická prax, resp. psychologická aktivita realizuje;
6. zachovávať mlčanlivosť o skutočnostiach, o ktorých sa zariadenie dozvie pri vykonávaní psychologickej praxe a aktivít študentov za účelom chrániť dobré meno fakulty
7. informovať fakultu (tajomníčka Fakulty psychológie) o aktuálnych otvorených pracovných pozíciách ponúkaných na trhu práce pre účely zverejnenia na webovej stránke PEVŚ. Ponuka bude zverejnená 2 týždne, pričom zverejnenie ponuky môže byť predĺžené na žiadosť zariadenia.
8. Fakulta sa zaväzuje:
9. poveriť organizovaním a vedením psychologickej praxe a psychologických aktivít študentov fakulty svojich zamestnancov, ktorí budú v prípade potreby spolupracovať so zástupcami zariadenia;
10. pripraviť psychologickú prax a psychologické aktivity po obsahovej a formálnej stránke (Plán psychologickej praxe);
11. odovzdať výsledky praxe poverenému pracovníkovi zariadenia;
12. poučiť študentov o povinnostiach:

* rešpektovať a riadiť sa pokynmi kompetentných zamestnancov, ktorí sú poverení zabezpečením psychologickej praxe a psychologických aktivít,
* dodržiavať časový harmonogram a plniť si povinnosti vyplývajúce z obsahovej náplne psychologickej praxe a psychologických aktivít
* zachovávať mlčanlivosť o skutočnostiach, o ktorých sa dozvedia pri vykonávaní psychologickej praxe a psychologických aktivít

1. zabezpečiť, aby kontakt na zariadenie a logo zariadenia bolo uverejnené na webovom sídle fakulty;
2. zabezpečiť zverejnenie otvorených pracovných pozícií zariadenia na webovej stránke fakulty.

IV.

Zodpovednosť za škodu

1. Práva a povinnosti zodpovednosti za prípadné škody vyplývajúce pre zmluvné strany sa riadia príslušnými všeobecne záväznými právnymi predpismi (Zákonník práce, Občiansky zákonník).

V.

Záverečné ustanovenia

1. Zmluva sa uzatvára na dobu neurčitú a nadobúda platnosť a účinnosť dňom podpisu zmluvy zástupcami oboch zmluvných strán.
2. Zmluva môže byť doplnená alebo upravená len po vzájomnej dohode oboch zmluvných strán vo forme písomných dodatkov podpísaných obidvoma zmluvnými stranami.
3. Právo na odstúpenie od zmluvy majú obidve zmluvné strany. Výpovedná lehota je dvojmesačná a začína plynúť od prvého dňa mesiaca nasledujúceho po doručení výpovede druhej zmluvnej strane. Zmluvné strany majú právo vypovedať zmluvu bez udania dôvodu.
4. Zmluva o spolupráci je vyhotovená v štyroch rovnopisoch, pričom každá zmluvná strana obdrží po dvoch.

V Bratislave, dňa

.............................................. .............................................

doc. PhDr. Eva Naništová, CSc.

dekanka Fakulty psychológie PEVŠ

..................................................

RNDr. Michal Mutňanský

riaditeľ, PEVŠ, n. o.